pythainlp/thai_wikipedia_clean_20230101 huggingface dataset:
งานฝังประดับแบบอเล็กซานดรินัม.
“งานฝังประดับแบบคอสมาติ” เรียกอีกชื่อหนึ่งว่า “งานฝังประดับอเล็กซานดรินัม” ความหมายของคำนี้และความแตกต่างจาก “งานฝังประดับวัสดุ” ก็มีความแตกต่างกันอยู่บ้าง บ้างก็กล่าวว่า “งานฝังประดับอเล็กซานดรินัม” เป็นงานที่จำกัดอยู่กับการออกแบบงานขนาดใหญ่ โดยเฉพาะในการตกแต่งพื้น โดยใช้การแกะลายชิลลอช (Guilloché) สีขาวแต่งเป็นโค้งกลมและแถบเป็นสีที่ประดับด้วยหินอ่อนที่ตัดเป็นชิ้นเล็กๆ แต่บ้างก็รวมลวดลายเรขาคณิตต่างๆ เข้าไปด้วย ที่รวมทั้งการใช้วัสดุชิ้นใหญ่ด้วย เช่นที่ใช้ในการตกแต่งพื้นที่มหาวิหารสโปเลตโต และ “งานฝังประดับวัสดุ” จะรวมทั้งการประดับที่เป็นรูปลักษณ์โดยใช้กรรมวิธีเดียวกัน
ฉะนั้นงานฝังประดับอเล็กซานดรินัมจึงเป็นประเภทของงานฝังประดับวัสดุแต่ใช้สีน้อยกว่า เช่นใช้แต่เพียงสีขาวดำ หรือสีเขียวเข้มบนพื้นหลังสีแดง หรือ กลับกัน คำนี้ใช้ในความหมายเฉพาะที่หมายถึงโมเสกที่เป็นลวยลายเรขาคณิตที่จะเป็นงานที่ประกอบกับแผ่นหินอ่อนชิ้นใหญ่ ที่ใช้สร้างเป็นพื้นคริสต์ศาสนสถานโรมันในยุคกลางกันมาก หรือแม้แต่ต่อมาในสมัยยุคฟื้นฟูศิลปวิทยา ตัวอย่างเช่นพื้นในชาเปลซิสติน และในห้องเซนยาทูรา งานคอสมาติที่มักจะเกี่ยวพันกับพื้นของงานฝังประดับอเล็กซานดรินัมเป็นงานที่มาจากชื่อของตระกูลคอสมาติที่มีชื่อเสียงเกี่ยวกับการสร้างงานโมเสกที่รุ่งเรืองอยู่ในกรุงโรมระหว่างคริสต์ศตวรรษที่ 12 จนถึงคริสต์ศตวรรษที่ 13 ลักษณะที่เป็นเอกลักษณ์ของงานคอสมาติคือเป็นการฝังประดับที่ใช้ทั้งแก้วและหินอ่อนรวมกัน การฝังประดับบางครั้งก็จะทำบนบัวปิดแนววงกบของประตู, บนแถบประดับชายคาของระเบียงคด, ลายร่องขลุ่ยของคอลัมน์ และ อนุสรณ์ผู้ตาย นอกจากนั้นก็ยังใช้ในการล้อมกรอบหินเนื้อดอก หรือหินอ่อนอื่นๆ บนแท่นเทศน์, อาสนะ, ฉาก และอื่นๆ หรือบางครั้งตัวงานเองก็อาจจะใช้เป็นฉากก็ได้ สีที่ใช้ก็จะเป็นสีสรรค์ที่สดใส — ชิ้นทองเทสเซรา (Tessera) จะนิยมใช้กันมากโดยเฉพาะในโรม แต่ก็มีที่ใช้ที่อื่นด้วยเช่นที่ชาเปลพาลาทินาที่พาแลร์โม แต่ความเกี่ยวข้องกันกับศิลปะทางตอนใต้ของซิซิลียังไม่เป็นที่ทราบอย่างแน่นอน
Cosmatesque
Opus Alexandrinum
งานฝังประดับอเล็กซานดรินัม
สาธารณรัฐเติร์กเมนิสถาน
สาขาเทคโนโลยีสารสนเทศทางธุรกิจ มหาวิทยาลัยแม่โจ้
สาขาเทคโนโลยีสารสนเทศทางธุรกิจ มหาวิทยาลัยแม่โจ้ ถือเป็นสาขาหนึ่งภายใต้ภาควิชาบริหารธุรกิจและการตลาดการเกษตร คณะธุรกิจการเกษตร มหาวิทยาลัยแม่โจ้ เพื่อส่งเสริมและสนับสนุนการเรียนการสอนด้านเทคโนโลยีสารสนเทศทางธุรกิจแก่หลักสูตรต่าง ๆ ของภาควิชาบริหารธุรกิจ จนกระทั่งคณาจารย์ภายในสาขาวิชาเทคโนโลยีสารสนเทศทางธุรกิจ ได้ร่วมมือกันสร้างและเปิดหลักสูตรการเรียน การสอนของสาขาวิชาเทคโนโลยีสารสนเทศทางธุรกิจขึ้น เพื่อตอบสนองความต้องการขององค์กรทางธุรกิจที่จำเป็นต้องอาศัยบุคลากรที่มี ความรู้ความสามารถทางด้านเทคโนโลยีสารสนเทศมากขึ้น หลักสูตรดังกล่าวมีชื่อว่าหลักสูตร บริหารธุรกิจบัณฑิต สาขาวิชาเทคโนโลยีสารสนเทศทางธุรกิจ
สาขาวิชาเทคโนโลยีสารสนเทศทางธุรกิจ ได้เริ่มเปิดรับนักศึกษาตั้งแต่ปีการศึกษา 2543 เป็นต้นมา โดยเริ่มเฉพาะหลักสูตร 2 ปี (ประเภทเทียบเข้าเรียน) สำหรับนักศึกษาที่จบการศึกษาจากหลักสูตรประกาศนียบัตรวิชาชีพชั้นสูง (ปวส.)สาขาวิชาคอมพิวเตอร์ธุรกิจหรือเทียบเท่าก่อนทั้งภาคปกติและภาคสมทบ หลังจากที่สาขาวิชาเทคโนโลยีสารสนเทศทางธุรกิจได้ดำเนินการเปิดและบริหารหลักสูตร BIT ประเภท 2 ปี (เทียบเข้าเรียน)มาได้ระยะหนึ่ง คณาจารย์ภายในสาขาวิชาฯ ได้เล็งเห็นถึงความพร้อมของทางสาขาวิชาฯ ที่จะปรับปรุงและพัฒนาหลักสูตร BIT ให้เหมาะสมและตรงตามความต้องการของตลาดมากยิ่งขึ้น รวมถึงการขยายโอกาสทางการศึกษาให้กับนักเรียนนักศึกษาที่มีความสนใจจะศึกษาเล่าเรียนทางด้านนี้ จากเหตุผลดังกล่าว สาขาวิชาฯ จึงได้สร้างหลักสูตร BIT อีกหนึ่งหลักสูตรขึ้นมาใหม่ เป็นหลักสูตรประเภท 4 ปี ที่สามารถรองรับนักศึกษาประเภท 2 ปี (เทียบเข้าเรียน) ในลักษณะเดิมที่มีอยู่ก่อนได้ หลักสูตร BIT ประเภท 4 ปีนี้ ได้ถูกเริ่มใช้ในปีการศึกษา 2548 เป็นต้นมาสำหรับนักศึกษา ประเภท 2 ปี (เทียบเข้าเรียน) จนกระทั่งปี การศึกษา 2550 สาขาวิชาฯ ได้เปิดรับนักศึกษาประเภท 4 ปีขึ้นเป็นปีการศึกษาแรก สำหรับนักเรียนที่สำเร็จการศึกษาระดับมัธยมศึกษาตอนปลาย (มัธยมศึกษาปีที่ 6) หรือเทียบเท่า จนกระทั่งถึงปัจจุบัน (ปีการศึกษา 2550) หลักสูตร BIT ได้ผลิตบัณฑิตที่มีความรู้ความสามารถมาแล้วมากกว่า 500 คน
สาธารณรัฐทาจิกิสถาน
กางเขนเคลติก
กางเขนเคลติก (, , ) เป็นเครื่องหมายที่รวมระหว่างกางเขนและวงแหวนรอบบริเวณจุดตัดระหว่างแนวตั้งและแนวนอนของกางเขน กางเขนลักษณะนี้ของคริสต์ศาสนาเคลติกมักจะใช้เป็นมหากางเขน (high cross) ซึ่งเป็นกางเขนที่ตั้งอยู่โดดๆ ที่ทำด้วยหิน และ มักจะตกแต่งอย่างงดงาม ในศิลปะฟื้นฟูเคลติกกางเขนนี้ที่มักจะตกแต่งด้วยลายสอดประสานหรือลายอื่นจากศิลปะเกาะกลายมาเป็นที่นิยมในการใช้เป็นอนุสรณ์สำหรับผู้ตายและอื่นๆ และยังคงเป็นที่นิยมกันอยู่ไม่แต่ในเกาะบริติชเท่านั้นแต่ยังในบริเวณอื่นๆ ด้วย
หน้าลายพรม
หน้าลายพรม  เป็นลักษณะอย่างหนึ่งของหนังสือวิจิตรของศิลปะเกาะ ซึ่งเป็นหน้าหนังสือที่ส่วนใหญ่จะเป็นลวดลายตกแต่งที่เป็นลายเรขาคณิต ที่อาจจะรวมทั้งรูปสัตว์ที่วาดซ้ำกันเป็นลาย งานลักษณะนี้มักจะใช้เป็นหน้าเริ่มต้นของพระวรสารแต่ละตอนของพระวรสารสี่ฉบับ คำว่า “หน้าลายพรม” หมายถึงหน้าหนังสือวิจิตรของศาสนายูดาย, ศาสนาคริสต์ และ ศาสนาอิสลามที่ไม่ข้อคความ และจะมีก็แต่ลวดลายตกแต่งเท่านั้น หน้าลายพรมแตกต่างจากหน้าที่อุทิศให้กับหน้าที่มีอักษรตัวต้นประดิษฐ์ แม้ว่าการตกแต่งโดยทั่วไปแล้วจะคล้ายคลึงกันก็ตาม
หน้าลายพรมเป็นหน้าที่มีวัตถุประสงค์เพียงเพื่อการตกแต่งด้วยสีสันอันสดใส, เส้นที่มีพลัง และลายสอดประสานอันซับซ้อน ลักษณะของการตกแต่งมักจะมีความสมมาตร หรือเกือบจะมีความสมมาตร ทั้งตามแนวนอนและตามแนวตั้ง นักประวัติศาสตร์ศิลป์บางท่านสันนิษฐานว่าเป็นงานศิลปะที่มีต้นรากมาจากการตกแต่งหน้าหนังสือของชาวค็อพท์ และที่แน่ที่สุดคือเป็นงานที่ยืมมาจากงานโลหะร่วมสมัย และพรมโอเรียนทัลหรือผ้าแบบอื่นๆ เองก็อาจจะมีอิทธิพลต่อหน้าลายพรมดังกล่าวด้วย ตราและหนังสือพระวรสารสโตนีเฮิร์สท์ก็เป็นสัญลักษณ์ของการเขียนหน้าลายพรมอย่างง่ายๆ และงานหน้าปกโลหะอีกสองสามชิ้นที่ยังคงหลงเหลืออยู่จากสมัยเดียวกันเช่น “"พระวรสารลินเดา"” ก็เป็นงานที่มีลักษณะใกล้เคียงกัน ที่มาอีกแห่งหนึ่งคือลวดลายของพื้นโมเสกของโรมันที่พบในบริเตนในสมัยหลังโรมัน “"พระวรสารไคเรนซิส"” ภาษาฮิบรูจากคริสต์ศตวรรษที่ 9 ก็มีหน้าหนังสือที่คล้ายกันกับหน้าลายพรม
งานชิ้นแรกที่สุดที่มีหน้าลายพรมมาจากต้นคริสต์ศตวรรษที่ 7 “"หนังสือบอบบิโอ โอโรซิอัส"” และมีลักษณะที่ใกล้เคียงกับการตกแต่งของปลายยุคโบราณมากกว่า งานหน้าลายพรมที่สำคัญๆก็ได้แก่ “"พระวรสารเคลล์ส"”, “"พระวรสารลินดิสฟาร์น"”, “"พระวรสารเดอร์โรว์"” และหนังสือวิจิตรฉบับอื่นๆ
Carpet page
รายชื่อธงในประเทศโรมาเนีย
รายการเบื้องล่างต่อไปนี้แสถงถึงธงต่างๆ ซึ่งปรากฏการใช้อยู่ในประเทศโรมาเนีย
กบแอฟริกันบูลฟร็อก
กบแอฟริกันบูลฟร็อก (; ชื่อวิทยาศาสตร์: "Pyxicephalus adspersus") เป็นกบชนิดที่ใหญ่เป็นอันดับต้น ๆ ของโลก ลำตัวมีสีน้ำตาลปนเขียว จุดสีน้ำตาล บริเวณส่วนหัวสีเขียวเคลือบน้ำตาล ขาทั้งสี่มีลายน้ำตาลดำ ขาหลังมีลายขวาง ลำตัวอ้วนข้างท้องมีลายน้ำตาลใต้ท้องเป็นสีขาว ผิวหนังส่วนใหญ่เรียบจะมีบ้างเป็นบางส่วนที่ขรุขระ มีถิ่นกำเนิดที่ทวีปแอฟริกาแถบแอฟริกากลางจนถึงแอฟริกาใต้
ความแตกต่างระหว่างตัวผู้กับตัวเมีย นอกจากอวัยวะเพศแล้วตัวผู้จะมีวงแก้วหูใหญ่กว่าตาและอยู่ทางด้านหลัง ลำตัวจะมีสีเข้มบริเวณใต้คางซึ่งมีสีจะเหลืองปนเขียวอย่างชัดเจนบริเวณใต้คางจะเป็นสีเหลือง แต่เพศเมียผิวหนังจะสดใสกว่าและมีวงแก้วหูเล็กกว่าตา
กบแอฟริกันบูลฟร็อกเมื่อโตเต็มวัยจะมีขนาดยาวประมาณ 8-10 นิ้ว พร้อมผสมพันธุ์ได้เมื่ออายุ 12-18 เดือน ตัวผู้จะส่งเสียงร้องคล้ายวัวเพื่อหาคู่ จึงเป็นที่มาของชื่อ (บูลฟร็อก = กบวัว) หากตัวเมียที่มีความพร้อมบริเวณเอวจะพองโต ท้องอูมเมื่อพลิกด้านท้องขึ้นจะไม่เห็นเส้นเลือดใต้ผิวหนัง เมื่อไข่ถูกผสมน้ำเชื้อแล้วจะฟักออกเป็นตัวภายในเวลา 3 วัน เมื่อฟักเป็นลูกอ๊อดแล้ว ตัวผู้จะเป็นผู้ดูแล เมื่อแหล่งน้ำที่ลูกอ๊อดอาศัยอยู่นั้นเหือดแห้งลง กบแอฟริกันบูลฟร็อกตัวผู้จะใช้ขาหลังขุดดินเพื่อให้แหล่งน้ำที่ลูกอ๊อดอยู่นั้นเชื่อมต่อกับแหล่งน้ำที่ใหญ่กว่า เพื่อให้ลูกอ๊อดอยู่รอดต่อไป
กบแอฟริกันบูลฟร็อก ได้กลายเป็นสัตว์เลี้ยงของผู้ที่นิยมเลี้ยงสัตว์แปลก ๆ เช่น สัตว์เลื้อยคลาน, สัตว์ครึ่งบกครึ่งน้ำ โดยเฉพาะวัยรุ่น โดยมีราคาขายประมาณ 1,500-2,000 บาทต่อตัว ด้วยความที่ใหญ่ในรูปร่างที่ใหญ่กว่ากบทั่วไป จึงอาจสุ่มเสี่ยงที่จะเป็นชนิดพันธุ์ต่างถิ่นที่จะก่อให้เกิดปัญหาสิ่งแวดล้อมได้ในอนาคต เนื่องจากกินกบหรือเขียดขนาดเล็ก, ลูกปลาและสัตว์ชนิดอื่นเป็นอาหาร
พม่าประเทศ
พม่าประเทศ หรือ พม่าปเทศ เป็นเพลงบรรเลงที่ใช้เปิดนำเพื่อเทียบเวลาของประเทศไทยเมื่อเวลาก่อน 8:00 น. (ก่อนเคารพธงชาติเช้า) เวลาก่อน 18:00 น. (ก่อนเคารพธงชาติเย็น) และก่อน 20:00 น. (ก่อนข่าวในพระราชสำนัก) โดยสถานีวิทยุกระจายเสียงแห่งประเทศไทย กรมประชาสัมพันธ์ (สำหรับการเทียบเวลาก่อน 8:00 น. และก่อน 20:00 น. จะใช้สัญญาณนาฬิกาดิจิทัลประกอบกับการกดนาฬิกาโบราณ ส่วนเวลาก่อน 18:00 น. จะใช้สัญญาณนาฬิกาดิจิทัลประกอบกับการตีฆ้อง 1 ครั้ง) ประพันธ์โดยหม่อมหลวงต่วนศรี วรวรรณ ฉบับที่ได้ยินในปัจจุบันเป็นการเรียบเรียงเสียงประสานของพระเจนดุริยางค์ (ปิติ วาทยะกร)
เพลงนี้เป็นเพลงไทยสำเนียงพม่าในอัตราสองชั้น ประพันธ์ขึ้นครั้งแรกเพื่อประกอบการแสดงละครพันทางเรื่องพระเจ้าสีป๊อมินทร์ พระนิพนธ์ในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ ในเวลาต่อมาได้มีการคัดสรรเพลงที่จะใช้เทียบเวลา ซึ่งเพลงนี้ได้รับเลือกเพราะทำนองจากเครื่องดนตรีมีเสียงติ๊กต่อก ๆ คล้ายเสียงนาฬิกา
คำว่า "ประเทศ" ในชื่อเพลง แปลว่าต่างชาติ แผลงมาจากคำ "บรเทศ" ซึ่งเป็นคำสมาสระหว่าง บร (ต่าง) และ เทศ (ถิ่น) มิได้หมายถึง "ประเทศ" แต่อย่างใด
ประกอบรายการ.
เพลงพม่าประเทศได้รับการนำไปเรียบเรียงใหม่เป็นฉบับออร์เคสตราร่วมสมัยในคอนเสิร์ตคุณพระช่วยสำแดงสด และใช้ประกอบรายการโทรทัศน์ยกสยาม ๑๐๐ ของเวิร์คพอยท์ เอ็นเทอร์เทนเมนท์ และเมื่อปี พ.ศ. 2556 เพลง "อ๊อดแอด" ซึ่งร้องโดย เท่ง เถิดเทิง ศิลปินตลกชื่อดัง มีทำนองบางส่วนของเพลงพม่าประเทศประกอบด้วย
ร่วมสมัย
นวนิยม
ทันสมัยนิยม
เพลงพม่าประเทศ
พม่าปเทศ
ลายสอดประสาน
ลายสอดประสาน  ในด้านทัศนศิลป์ “ลายสอดประสาน" คือองค์ประกอบของงานตกแต่งที่พบในศิลปะสมัยกลาง ในงานสอดประสานจะเป็นแถบหรือลวดลายที่กระหวัด สาน หรือผูกเป็นเงื่อน เป็นลักษณะโครงสร้างของเรขาคณิตที่มักจะเขียนเติมให้เต็มเนื้อที่ที่ว่างอยู่ ลายสอดประสานของอิสลามและเงื่อนเคลต์มีลักษณะรูปแบบและโครงสร้างที่คล้ายคลึงกันที่ทำให้สันนิษฐานได้ว่ามีต้นตอมาจากรากเหง้าเดียวกัน ศิลปะลายสอดประสานนิยมสร้างกันในงานของศิลปะสมัยการโยกย้ายถิ่นฐานของยุโรปเหนือโดยเฉพาะศิลปะเกาะของเกาะบริติชและศิลปะนอร์สของยุคกลางตอนต้น
Interlace (visual arts)
ชิชิ  หรือในชื่อภาษาจีน จีจี  (เกิดที่ป่าในมณฑลเสฉวน ประเทศจีน ค.ศ. 1957 เสียชีวิตที่สวนสัตว์ลอนดอน ประเทศอังกฤษ เมื่อวันที่ 22 กรกฎาคม ค.ศ. 1972) เป็นแพนด้ายักษ์เพศเมียที่มีชื่อเสียงจากสวนสัตว์ลอนดอน ในประเทศอังกฤษ แม้ว่า "ชิชิ" จะมิได้เป็นแพนด้ายักษ์ตัวแรกของสวนสัตว์ลอนดอน แต่มันก็เป็นที่ดึงดูดผู้คนในฐานะสัตว์ที่มีความน่ารักมากที่สุดของสวนสัตว์แห่งนี้
ชิชิ เกิดในปีค.ศ. 1957 และนำตัวมาจากมณฑลเสฉวนในเดือนธันวาคม ค.ศ. 1957 ก่อนที่จะส่งไปยังสวนสัตว์ปักกิ่งช่วงเดือนมกราคม ค.ศ. 1958 ตัวแทนจัดหาสัตว์ชาวออสเตรียซึ่งมีชื่อว่า เฮย์นี่ย์ เดมเมอร์ ได้รับชิชิมาจากการแลกเปลี่ยนสถาบันแอฟริกันฮูฟสตอกเพื่อกระชับมิตรในเดือนพฤษภาคม ค.ศ.1958 และนำไปอยู่ที่สวนสัตว์มอสโก ภายหลังจากที่แพนด้าพักได้หนึ่งสัปดาห์ก็จัดส่งต่อไปยัง แธปาร์ค เบอร์ลิน ในสวนสัตว์ที่แบ่งเขตอยู่ทางฝั่งตะวันออกของเยอรมันในช่วงนั้น ต่อมาได้มีการขายชิชิให้กับสหรัฐอเมริกา ทว่าทางรัฐบาลสหรัฐอเมริกาในสมัยนั้นมีนโยบายที่จะไม่ทำการค้ากับจีนซึ่งเป็นคอมมิวนิสต์ด้วยเหตุผลทางการเมือง ดังนั้น ชิชิ จึงได้รับการปฏิเสธที่จะนำส่งไปยังอเมริกา ทางสวนสัตว์แฟรงก์เฟิร์ตจึงได้จัดหาที่พักอาศัยให้แพนด้าชั่วคราว กระทั่งเดมเมอร์ได้ตัดสินใจจ้างให้ชิชิออกจากสวนสัตว์ในเวลาที่จำกัด ภายหลังจากการเยี่ยมชมสวนสัตว์โคเปนเฮเกน ก่อนที่จะแก้ปัญหาได้ด้วยการส่งไปยังสวนสัตว์ลอนดอนเมื่อวันที่ 5 กันยายน ค.ศ.1958 โดยทางสถาบันสัตววิทยาแห่งกรุงลอนดอนได้เคยออกมาแถลงการณ์ว่าไม่ต้องการที่จะเก็บแพนด้าจากป่ามาเลี้ยงดู แต่ก็ยอมรับชิชิเมื่อได้นำมันมาเลี้ยงดู แม้ว่าในเบื้องต้นจะมีแผนการณ์ให้มีการเยี่ยมชมชิชิได้เพียงสามสัปดาห์เท่านั้น แต่แล้วทางอังกฤษก็ได้ตัดสินใจขอซื้อในราคา 12,000 ปอนด์ ชิชิจึงกลายมาเป็นสมาชิกใหม่ของสวนสัตว์ลอนดอนเมื่อวันที่ 26 กันยายน ปีค.ศ.1958
ชิชิ ยังเป็นผู้สร้างแรงดลบันดลใจแก่เซอร์ปีเตอร์ สกอต จากลักษณะสีขาว-ดำที่เรียบง่ายแต่โดดเด่นในการนำไปใช้เป็นสัญลักษณ์ขององค์การกองทุนสัตว์ป่าโลกสากล อย่างไรก็ตาม ตราสัญลักษณ์ที่จัดแสดงในปัจจุบันก็มิได้เป็นแบบที่ปีเตอร์ สกอต ออกแบบโดยตรง หากแต่เป็นแบบที่ดัดแปลงรายละเอียดบางส่วนในภายหลัง ซึ่งได้ออกแบบสำหรับ WWF เมื่อได้เปลี่ยนชื่อจาก World Wildlife Fund มาเป็น World Wide Fund for Nature
ครั้งหนึ่ง เคยมีความพยายามในการจับคู่ระหว่างชิชิกับอันอัน ซึ่งเป็นหมีแพนด้าของสวนสัตว์มอสโก แต่กลับประสบกับความล้มเหลว
ชิชิ เสียชีวิตในวันที่ 22 กรกฎาคม ค.ศ.1972ท่ามกลางความเศร้าโศกของคนทั้งประเทศ ร่างของมันได้รับการสตัฟฟ์เพื่อจัดแสดงในกรอบแก้วซึ่งอยู่ติดกันกับร้านกาแฟที่พิพิธภัณฑ์ประวัติศาสตร์แห่งชาติของกรุงลอนดอน
พระวรสารเคลล์ส
พระวรสารเคลล์ส หรือ พระวรสารโคลัมบา  เป็นหนังสือพระวรสารวิจิตรที่เขียนเป็นภาษาละตินที่ประกอบด้วยพระวรสารทั้งสี่ฉบับของพันธสัญญาใหม่พร้อมด้วยเนื้อหาอื่นๆ และตาราง “"พระวรสารเคลล์ส"” ที่เป็นงานที่เขียนขึ้นโดยนักบวชเคลต์เมื่อราวปี ราว ค.ศ. 800 หรือไม่นานก่อนหน้านั้น เป็นงานศิลปะชิ้นเอกชิ้นหนึ่งของงานเขียนอักษรวิจิตรของยุโรปและเป็นงานที่แสดงถึงจุดสุดยอดของงานเขียนหนังสือวิจิตรของสมัยศิลปะเกาะ และเป็นสมบัติของชาติชิ้นสำคัญของไอร์แลนด์ เนื้อหาของพระวรสารส่วนใหญ่นำมาจากคัมภีร์ไบเบิลฉบับภาษาละติน แต่ก็มีหลายส่วนที่มาจากพระคัมภีร์ไบเบิลฉบับก่อนหน้านั้นที่เรียกกันว่า “"คัมภีร์ไบเบิลฉบับภาษาละตินเดิม"” (Vetus Latina)
ภาพวาดและงานตกแต่ง “"พระวรสารเคลล์ส"” เป็นฝีมือที่งดงามกว่าพระวรสารฉบับอื่นใดของหนังสือวิจิตรของสมัยศิลปะเกาะ ทั้งในด้านความหรูหราและความซับซ้อน การตกแต่งรวมธรรมเนียมนิยมของการเขียนรูปสัญลักษณ์ของศิลปะคริสต์ศาสนา เข้ากับลวดลายสอดผสานอันเป็นแบบฉบับของศิลปะเกาะอันหรูหรา รูปลักษณ์ของมนุษย์, สัตว์ และ สัตว์ในตำนาน พร้อมด้วยเงื่อนเคลติค และ ลายสอดประสานอันเต็มไปด้วยสีสันอันสดใสทำให้งานหนังสือวิจิตรเป็นงานที่เต็มไปด้วยพลังและมีชีวิตจิตใจ องค์ประกอบของสิ่งตกแต่งข้างเคียงเหล่านี้ผสานไปด้วยสัญลักษณ์ทางคริสต์ศาสนา ซึ่งเป็นการช่วยเน้นเนื้อหาของภาพหลักที่ต้องการที่จะสื่อให้ผู้อ่านหรือผู้ชมไปด้วย
“"พระวรสารเคลล์ส"” ปัจจุบันมีด้วยกันทั้งหมด 340 สี่หน้ายกและตั้งแต่ปี ค.ศ. 1953 ก็ได้รับการเย็บเป็นสี่เล่ม หน้าหนังสือเป็นกระดาษหนังลูกวัวที่มีคุณภาพดี และการตกแต่งอันหรูหราที่ไม่เคยทำกันมาแต่ก่อนรวมภาพประกอบเต็มหน้าสิบหน้า นอกจากนั้นก็มีหน้าที่มีบทเขียนที่นำด้วยอักษรตัวต้นประดิษฐ์ที่วาดอย่างแพรวพราวด้วยสีสัน ซึ่งก็เป็นการแสดงให้เห็นถึงการเป็นปฏิปักษ์ต่อศิลปะคลาสสิกของศิลปะเกาะโดยการใช้คุณลักษณะความมีชีวิตจิตใจของศิลปะเกาะเอง อักขระแบบเกาะของบทเขียนดูเหมือนจะได้รับการเขียนขึ้นโดยนักคัดอย่างน้อยก็สามคน ตัวอักษรใช้หมึก iron-gall และสีที่ใช้มาจากวัสดุหลายอย่างที่บางอย่างก็เป็นวัสดุที่มาจากแดนไกล
“"พระวรสารเคลล์ส"” ตั้งตามชื่อแอบบีเคลล์สผู้เป็นเจ้าของพระวรสารอยู่เป็นเวลาหลายร้อยปี ในปัจจุบันตั้งแสดงอยู่ที่หอสมุดวิทยาลัยทรินีที, ดับลินในไอร์แลนด์ หอสมุดมักจะตั้งแสดงครั้งละสองเล่มเท่านั้น เล่มหนึ่งจะแสดงภาพเขียนชิ้นเอก อีกเล่มหนึ่งจะแสดงหน้าที่มีเนื้อหาเป็นลายลักษณ์อักษร
หนังสือสวดมนต์เคลล์ส
Alveolar nasal
Velar nasal
Voiceless velar plosive
Voiceless alveolar fricative
Voiceless glottal fricative
Alveolar lateral approximant
อินเตอร์โปล
โมมา
โมม่า
Crisis of the 3rd Century
ลี่ เชาหลาง
เสียงกัก เส้นเสียง ไม่ก้อง
กฤษณ์ ศุกระมงคล เป็นนักแสดง ผู้กำกับชาวไทย มีชื่อเสียงจากการแสดงในภาพยนตร์ชุด "บุญชู" โดยรับบทเป็น "คำมูล" เพื่อนร่วมกลุ่มของบุญชู นักศึกษาคณะโบราณคดีที่ชื่นชอบปลากระป๋อง และโฆษณาห้างสรรพสินค้าเซ็นทรัล จนเป็นที่รู้จักและเรียกขานว่า "หนุ่ม เซ็นทรัล" นอกจากนี้ยังรับบทเป็นนักแสดงสมทบในภาพยนตร์หลายต่อหลายเรื่อง และมักแสดงบทสนุกสนาน
นอกจากนี้ยังเคยเป็นพิธีกร เสาร์นี้มีอะไร, คุณขอมา และนักร้องที่มีอัลบั้มเพลงชุดเดียว คือ "หนุ่มแดดเดียว ตอน ตะลุยแบกแดด" กับค่าย เอสพี ศุภมิตร ซึ่งมี ยิ่งยง (อี๊ด) โอภากุล เป็นโปรดิวเซอร์
กฤษณ์ สำเร็จการศึกษา ระดับประกาศนียบัตรวิชาชีพ (ปวช.) จากโรงเรียนกรุงเทพการบัญชีวิทยาลัย
นอกจากบทบาทการเป็นนักแสดง ยังมีบทบาทเป็นผู้กำกับละครโทรทัศน์ทางไทยทีวีสีช่อง 3 มีผลงานการกำกับหลายเรื่อง เคยได้รับการเสนอชื่อเข้าชิงรางวัลชมรมวิจารณ์บันเทิง นักแสดงประกอบชายยอดเยี่ยมจากภาพยนตร์เรื่อง "ส.อ.ว.ห้อง 2 รุ่น 44" ด้านการกำกับการแสดง เคยได้รับการเสนอชื่อเข้าชิงรางวัลสาขาผู้กำกับยอดเยี่ยม จากรางวัลนาฏราช, คมชัดลึก อวอร์ด ครั้งที่ 7 และท็อปอวอร์ด 2009 จากการกำกับละครเรื่อง "ผู้ใหญ่ลีกับนางมา"
ชุด หนุ่มแดดเดียว ตอน ตะลุยแบกแดด
เอโดงาว่า โคนัน
ลีโอเพลรูดอน
ซาเวียร์ ซามูเอล
ซาเวียร์ ซามูเอล  เกิดเมื่อวันที่ 10 ธันวาคม ค.ศ. 1983 เป็นนักแสดงชาวออสเตรเลีย มีผลงานทั้งภาพยนตร์และละครโทรทัศน์ เขาแสดงนำในภาพยนตร์เรื่อง "September" และ "Newcastle" และเขาารับบทเป็นไรลีย์ ในภาพยนตร์ "Eclipse" ภาพยนตร์ภาคที่ 3 ของ "Twilight"
ซามูเอลใรผลงานละครเวทีในเรื่อง "Osama the Hero" ซึ่งเขาได้รับเสียงวิจารณ์ที่ดีจากซิดนีย์มอร์นิงเฮอรัลด์
ชาร์ลี ชีน
คาร์ลอส เออร์วิน เอสเตเวซ  หรือที่รู้จักกันดีในนามของ ชาร์ลี ชีน  เกิดเมื่อวันที่ 3 กันยายน ค.ศ. 1965 เป็นนักแสดงชาวอเมริกัน เขาแสดงในภาพยนตร์หลายเรื่อง อย่างเช่น รับบทเป็น คริส เทย์เลอร์ ในภาพยนตร์สงครามเวียดนาม ในปี ค.ศ. 1986 เรื่อง "Platoon", บท เจค เคซีย์ ในภาพยนตร์ปี 1986 เรื่อง "The Wraith," และบทบัด ฟอกซ์ในภาพยนตร์ปี 1987 เรื่อง "Wall Street" เขายังแสดงในในภาพยนตร์ตลกหลายเรื่องอย่างเช่น "Major League", "Hot Shots!" , และ "Scary Movie 3" และ 4 ชีนยังแสดงในซิตคอม 2 เรื่อง รับบทเป็นชาร์ลี ครอว์ฟอร์ใน "Spin City" และบทชาร์ลี ฮาร์เปอร์ใน "Two and a Half Men"
ตำรวจสากล
กางเขนยืน
กางเขนยืน  หรือกางเขนสูง (high cross) คือกางเขนที่เป็นสัญลักษณ์ของศาสนาคริสต์ที่ตั้งอยู่โดด ๆ กลางแจ้ง กางเขนยืนทำด้วยหินและมักจะตกแต่งเป็นลวดลายกระหวัดอย่างวิจิตร กางเขนยืนส่วนใหญ่พบในไอร์แลนด์ และ บริเตนใหญ่ระหว่างต้นสมัยกลางหรือบางครั้งก็หลังจากนั้น กางเขนยืนมักจะมีวงแหวนรอบบริเวณจุดตัดที่เป็นลักษณะที่เรียกว่ากางเขนเคลติก
High cross
เจอร์รี ลี ลูอิส
ลูอิส แฮมิลตัน
เลโอนา ลิวอิส
สเปซ มารีนส์
จากเกมชุด วอร์แฮมเมอร์ 40,000 สร้างสรรค์โดยค่ายเกม เกมส์ เวิร์คชอพ, จัดจำหน่ายโดยค่ายทีเอชคิว
สเปซ มารีนส์(อังกฤษ:Space Marines)คือกองกำลังพิทักษ์มนุษย์และเป็นกองทัพที่แข็งแกร่งที่สุดของ
“องค์จักรพรรดิ”(อังกฤษ:God-Emperor) ซึ่งพวกเขาไม่ใช่มนุษย์ธรรมดาแต่เป็นสุดยอดมนุษย์ ; ผ่านทางการปรับแต่งพันธุกรรมอย่างสุดขั้ว รวมทั้งการฝึกฝนอย่างหนักหน่วงทั้งร่างกายและจิตใจไม่ว่าจะโรคร้ายหรือโรคระบาดชนิดใดก็ไม่อาจเกิดขึ้นกับสเปซ มารีนส์ได้และพวกเขายังสามารถทนทานต่อบาดแผลฉกรรจ์ต่างๆที่สิ่งมีชีวิตอื่นไม่อาจทำได้ พวกเขาสวมใส่ชุดเกราะที่แข็งแกร่งและใช้อาวุธที่ทรงประสิทธิภาพมหาศาล สเปซ มารีนส์ถือเป็นลูกรักผู้น่าเกรงขามแห่งองค์จักรพรรดิและศรัทธาที่พวกเขามีต่อองค์จักรพรรดิจะไม่มีทางเสื่อมคลาย พวกเขาเหมือนเป็นเทพบุตรมรณะขององค์จักรพรรดิและพวกเขาไม่รู้จักคำว่ากลัว
ชุดเกราะต่างๆของสเปซ มารีนส์.
เกราะสอดแนม
เกราะประเภทนี้จะสวมใส่โดยหน่วยสอดแนมของสเปซ มารีนส์(อังกฤษ:Scout Marines) เท่านั้น ด้วยเหตุผลที่ว่าพวกเขายังไม่แข็งแกร่งพอที่จะสวมใส่เกราะแบบเพิ่มพลังได้ เกราะประเภทนี้มีส่วนผสมของโลหะคาร์บอน-ไทเทเนียมซึ่งสามารถทนทานต่อการโจมตีจากอาวุธขนาดเล็ก
เกราะเพิ่มพลัง
จุดเด่นๆของสเปซ มารีนส์คือชุดเกราะทรงพลังที่เกิดจากการรวมกันของเทคโนโลยีล้ำยุค ซึ่งจะเพิ่มพลังให้กับผู้สวมใส่และยังเพิ่มพูนความสามารถระดับเหนือมนุษย์ของสเปซ มารีนส์ ชุดเกราะนี้ทำให้พวกเขาทนทานต่อการโจมตีที่รุนแรงได้อย่างง่ายดาย ชุดเกราะนี้ยังสามารถปกป้องสเปซ มารีนส์ได้จากทุกสภาพแวดล้อมรวมไม่ว่าจะเป็นสภาวะไร้อากาศในอวกาศหรือมลพิษที่ร้ายแรงที่สุดในจักรวาล ยังมีคนไม่มากนักที่จะรู้ว่าชุดเกราะประจำกายของสเปซ มารีนส์นั้นจะไม่สามารถสวมใส่โดยสเปซ มารีนส์คนอื่นได้ ซึ่งสเปซ มารีนส์ทุกนายจะต้องปฏิญานตนต่อชุดเกราะประจำกายว่าจะรักษาไว้ซึ่งเกียรติและจิตวิญญาณของชุดเกราะที่พวกเขาสวมใส่
เกราะพิฆาต
เป็นหนึ่งในชุดเกราะประจำกายที่แข็งแกร่งที่สุดรวมไปถึงมีน้ำหนักมากที่สุด, และพลังสะท้อนกลับที่สูงที่สุดอีกด้วย ชุดเกราะนี้ใช้ส่วนผสมของโลหะเซราไมต์ พลาสตีล อัลลอย ซึ่งผู้สวมใส่จะสั่งการโดยการเคลื่อนไหวกล้ามเนื้อและระบบประสาท ชุดเกราะนี้สามารถต้านทานการโจมตีในระดับที่สูงมาก เหมาะสำหรับเป็นแท่นอาวุธหนักจู่โจมในพื้นที่โล่ง
เกราะกลยุทธ์
เป็นชุดเกราะที่ถูกปรับแต่งในขั้นสูงสำหรับสเปซ มารีนส์ที่สามารถพิสูจน์ตัวเองว่ามีคุณค่าเพียงพอเท่านั้นจึงจะได้สวมใส่ เกราะกลยุทธ์เป็นผลงานชิ้นเอก ซึ่งมีพลังป้องกันเทียบเท่ากับเกราะพิฆาตเลยทีเดียว
เดรดนอท
เหล่าทหารผ่านศึกแห่งสเปซ มารีนส์ผู้ผ่านการรบที่สาหัสมามากมายจะได้ถูกย้ายไปประจำในหน่วยไซเบอร์เนติค เดรดนอทซึ่งผู้ขับขี่จะถูกเชื่อมต่อโดยตรงกับระบบของเดรดนอทให้เสมือนเป็นหนึ่งเดียวกันกับร่างกายของผู้ขับ นับว่าเป็นเกียรติอย่างสูงสำหรับผู้ขับที่มีคุณค่าเพียงพอที่จะได้ขับเดรดนอทและต่อสู้ในนามองค์จักพรรดิ
ยานขนส่งหุ้มเกราะไรโน่
เป็นยานลำเลียงพลหุ้มเกราะเคลื่อนที่เร็ว สามารถจุทหารได้สิบนายไม่รวมพลขับสองคน เป็นพาหนะพื้นฐานของสเปซ มารีนส์ สามารถติดตั้งอาวุธต่อต้านบุคคลได้
ยานขนส่งจู่โจมเรเซอร์แบค
ถูกดัดแปลงจากตัวถังยานขนส่งไรโน่โดยแทนที่ส่วนขนทหารบางส่วนเพื่อติดตั้งอาวุธเพิ่มเติม เรเซอร์แบคส่วนใหญ่จะถูกติดตั้งด้วยปืนกลหนักแบบสองลำกล้องหรือปืนเลเซอร์แบบสองลำกล้อง สามารถจู่โจมหน่วยทหารขนาดกลางได้ และด้วยการติดตั้งป้อมสำหรับอาวุธเพิ่มเติมนี้ ทำให้พื้นที่บรรจุทหารเหลือเพียงหกนายเท่านั้น
รถหุ้มเกราะเพร็ดเดเตอร์
เพร็ดเดเตอร์เป็นยานยนต์หุ้มเกราะที่ดัดแปลงจากตัวถังของยานขนส่งไรโน่ พื้นที่ขนส่งทหารทั้งหมดถูกแทนที่ด้วยการติดตั้งอาวุธเพิ่มเติม โดยมีปืนออโต้แคนนอนหรือปืนเลเซอร์บนป้อมปืนหลักและยังสามารถติดตั้งอาวุธเพิ่มเติมบนป้อมปืนเสริมด้านข้างตัวถังได้
รถจู่โจมระยะไกลเวิร์ลวินด์
แม้สเปซ มารีนส์จะเน้นในการเป็นกองรบที่เคลื่อนที่เร็ว จึงไม่ต้องการกองปืนใหญ่สนับสนุนมากนักแต่เมื่อต้องการ เวิรล์วินด์จะถูกเรียกใช้ ซึ่งมันเป็นอีกอีกหนึ่งพาหนะที่ถูกดัดแปลงจากยานขนส่งไรโน่ มันถูกติดตั้งด้วยเครื่องยิงขีปนาวุธระยะไกลซึ่งสามารถใช้ระดมจู่โจมตำแหน่งของศัตรูได้ เหมือนกับยานหุ้มเกราะเพร็ดเดเตอร์ เวิร์ลวินด์ไม่มีพื้นที่สำหรับขนส่งทหารหลังจากที่ถูกดัดแปลงแล้ว
รถถังจู่โจมวินดิเคเตอร์
เมื่อต้องโจมตีป้อมปราการที่แข็งแกร่ง สเปซ มารีนส์จะเรียกใช้วินดิเคเตอร์ อีกหนึ่งพาหนะที่ถูกดัดแปลงจากตัวถังยานขนส่งไรโน่ ซึ่งพื้นที่ภายในทั้งหมดถูกแทนที่สำหรับติดตั้งปืนใหญ่กวาดล้าง ซึ่งสามารถเจาะผ่านกำแพงกีดขวางที่หนามากๆได้
แลนด์ สปีดเดอร์
เป็นอากาศยานเคลื่อนที่เร็วมากแบบสองที่นั่ง ถูกออกแบบเพื่อโจมตีอาวุธหนักหรือป้อมปราการของศัตรูภาคพื้นดินจากบนอากาศ ติดตั้งอาวุธเพื่อเน้นโจมตี เนื่องจากต้องเคลื่อนที่เร็วจึงติดเกราะป้องกันชนิดเบาเท่านั้น
รถถังประจัญบาญแลนด์ เร้ดเดอร์
เป็นรถถังประจัญบานที่แข็งแกร่งและดีเยี่ยมที่สุด มันทั้งสามารถขนส่งทหารไปยังสนามรบและยังติดตั้งอาวุธโจมตีหนักเพียงพอที่จะฝ่าแนวป้องกันทุกรูปแบบ เกราะที่หนาพิเศษของมันสามารถต้านทานการโจมตีจำนวนมากได้เป็นเวลานาน
แลนด์ เร้ดเดอร์แบบปกติถูกเรียกว่าโฟบอส มันถูกติดตั้งด้วยปืนกลหนักสองลำกล้องซึ่งสามารถสลายทหารราบของฝ่ายศัตรูในเวลาอันสั้นและป้อมเสริมด้านข้างยังถูกติดตั้งด้วยปืนเลเซอร์สองลำกล้องแบบ “ก็อดแฮมเมอร์” ทำให้แลนด์ เร้ดเดอร์เป็นที่น่าเกรงขามอย่างมากในบรรดารถหุ้มเกราะ เมื่อมันต้องประจัญบาญกับยานพาหนะอื่นๆมันจะได้รับชัยชนะเป็นส่วนใหญ่
แลนด์ เร้ดเดอร์ยังถูกติดตั้งด้วย “แมชชีน สปิริต” หรือจิตวิญญาณจักรกล ซึ่งเป็นระบบปัญญาประดิษฐ์(Artificial Intelligence หรือ AI ) ซึ่งมันสามารถบังคับรถถังให้ทำการรบโดยที่ไม่มีพลขับ นั่นทำให้รถถังเคลื่อนที่และโจมตีอัตโนมัติเมื่อพลขับไม่สามารถบังคับรถถังได้ อย่างไรก็ตามระบบอัตโนมัติไม่อาจเทียบได้กับความเจนจัดในการบังคับรถถังโดยพลขับสเปซ มารีนส์ผู้ช่ำชอง
รถถังประจัญบาญแลนด์ เร้ดเดอร์ ครูเซเดอร์
มีลักษณะใกล้เคียงกับแลนด์ เร้ดเดอร์แบบปกติ แต่มีการติดตั้งอาวุธโจมตีระยะใกล้และอาวุธจู่โจมทหารราบเพิ่มเติม แลนด์ เร้ดเดอร์ ครูเซเดอร์ติดตั้งปืนใหญ่จู่โจมบนป้อมหลักและติดตั้งป้อมเสริมด้างข้างด้วยปืนกลหนักเฮอร์ริเคน(ปืนกลหนักหกลำกล้อง) และยังติดตั้งด้วยเครื่องพ่นไฟมัลติ-เมต้าสำหรับเผาผลาญเกราะต่างๆ ด้านหน้าติดตั้งด้วยสะพานลำเลียงพล และได้มีการถอดป้อมเสริมสำหรับปืนเลเซอร์ออกเพื่อเพิ่มพื้นที่บรรจุทหาร
รถถังประจัญบาญแลนด์ เร้ดเดอร์ รีดีเมอร์
เป็นรถถังที่ติดตั้งปืนกลหนักเหมือนครูเซเดอร์แบบปกติแต่แทนที่ปืนกลเฮอร์ริเคนด้วยเครื่องพ่นไฟแบบเฟลม สตอร์มซึ่งสามารถกวาดล้างบังเกอร์ที่มีการป้องกันแน่นหนาได้ภายในไม่กี่วินาที
รถถังประจัญบาญแลนด์ เร้ดเดอร์ เทอร์มินัส อัลตร้า
เป็นหนึ่งในแบบรถถังที่ดีที่สุดของสเปซ มารีนส์ มันติดตั้งปืนเลเซอร์สองลำกล้องและลำกล้องเดี่ยวอย่างละสองกระบอกด้านข้างตัวถัง และแบบสองลำกล้องอีกกระบอกบนหลังคา มีข้อจำกัดคือไม่สามารถใช้ขนส่งทหารได้ แต่ก็มีพลังยิงโจมตีที่ยอดเยี่ยมมาก
ข้อโต้แย้งเครื่องหมายการค้า.
ในเดือนธันวาคม ค.ศ. 2012 เกมส์เวิร์กช็อปอ้างว่าการใช้วลี "สเปซมารีน" ในเนื้อหาอื่นนอกจากของตน ถือเป็นการละเมิดเครื่องหมายการค้า และขอให้แอมะซอนลบอีบุ๊ค "Spots the Space Marine" ของ M.C.A. Hogarth จากนั้นมีการประชาสัมพันธ์เรื่องนี้อย่างมากมายในเดือนกุมภาพันธ์ ค.ศ. 2013 โดยนักประพันธ์อย่าง Cory Doctorow, Charles Stross และ John Scalzi สนับสนุน Hogarth ท้ายที่สุด แอมะซอนอนุญาตให้ขายหนังสือเล่มนั้นอีกครั้ง
http://warhammer40k.wikia.com/wiki/Space_Marines
ปูทะเล
ปูทะเล (ชื่อวิทยาศาสตร์: "Scylla serrata") เป็นปูชนิดหนึ่งที่อาศัยอยู่ในทะเล มีกระดองกลมรีเป็นรูปไข่ สีดำปนแดงหรือสีน้ำตาลเข้ม เป็นสัตว์เศรษฐกิจที่นิยมนำมาปรุงสดเป็นอาหาร
มีลักษณะกระดองกลมรีเป็นรูปไข่ สีดำปนแดงหรือสีน้ำตาลเข้ม ขอบระหว่างนัยน์ตามีหนาม 4 อัน ส่วนด้านข้างนัยน์ตาแต่ละข้างมีหนามข้างละ 8-9 อัน ก้ามจะมีหนามแหลม ส่วนขาอื่น ๆ ไม่มีหนาม ตัวผู้จะมีก้ามขนาดใหญ่แข็งแรงกว่าตัวเมียอย่างเห็นได้ชัด เจริญเติบโตด้วยวิธีการลอกคราบ โดยตรงขอบหลังของกระดองจะเผยออกให้เห็นกระดองใหม่ยังเป็นเนื้อเยื่อบาง ๆ ซึ่งเรียกว่า ปูสองกระดอง ถ้าหากเป็นตัวเมียที่มีความสมบูรณ์เพศจะมีไข่อยู่ในกระดอง ซึ่งพบมากในเดือนพฤศจิกายน ปลายสุดของขาคู่ที่ 2-4 มีลักษณะแหลมเรียกว่า "ขาเดิน" ทำหน้าที่ในการเดินเคลื่อนที่ ส่วนขาคู่ที่ 5 เป็นคู่สุดท้ายเรียกว่า "ขาว่ายน้ำ"ตอนปลายสุดของขาคู่นี้มีลักษณะแบนคล้ายใบพาย ใช้สำหรับว่ายน้ำ
ปูที่เกิดใหม่ จะใช้เวลาลอกคราบจนกระทั่งกระดองแข็งแรงแล้วออกมาหากินได้ ใช้เวลาประมาณ 7 วัน การเจริญเติบโตจนถึงวัยเจริญพันธุ์ใช้เวลาประมาณ 1.5 ปี ตัวผู้ขนาดโตเต็มที่อาจหนักได้ถึง 3.5 กิโลกรัม ขนาดกระดองกว้างกว่า 24 เซนติเมตร
ปูทะเลในบางแหล่งจะมีสีสันที่แตกต่างกันออกไปมากมาย ทั้ง สีเขียวหม่น, สีฟ้า, สีขาวอ่อน ๆ หรือสีเหลือง ซึ่งปูเหล่านี้จะมีชื่อเรียกที่แตกต่างกันออกไปตามแต่ละท้องถิ่น เช่น ปูดำ, ปูทองโหลง, ปูทองหลาง, ปูขาว, ปูหน้าขาว, ปูโด๊ป เป็นต้น
ฤดูกาลวางไข่ผสมพันธุ์ของปูทะเลอยู่ในช่วงเดือนกันยายน-ธันวาคม แม่ปูจะมีไข่ในระหว่างเดือนกันยายน-ตุลาคม สามารถ
วางไข่ได้ตลอดทั้งปี โดยจะวางไข่ชุกชุมในระหว่างเดือนสิงหาคม-ธันวาคม ไข่ของปูทะเลจะมีสีส้มแดง เมื่อไข่แก่ขึ้นจะเป็นสีน้ำตาลเกือบดำ ซึ่งจะถูกปล่อยออกมานอกกระดองบริเวณใต้จับปิ้ง
การกระจายพันธุ์และความสำคัญต่อมนุษย์.